नॉर्थ जोन को 54 रन की बढ़त; सेंट्रल जोन 128 पर ऑलआउट
दलीप ट्रॉफी के साथ भारत के डोमेस्टिक सीजन की शुरुआत हो चुकी है। अलूर और बेंगलुरु में टूर्नामेंट के सेमीफाइनल मुकाबले खेले जा रहे हैं। पहला सेमीफाइनल नार्थ जोन और साउथ जोन के बीच चल रहा है, जबकि दूसरे सेमीफाइनल में सेंट्रल जोन और वेस्ट
दलीप ट्राॅफी में 2 सेमीफाइनल मुकाबले खेले जा रहे हैं। पहला नॉर्थ और साउथ जोन के बीच चल रहा है। वहीं, दूसरा मुकाबला सेंट्रल और वेस्ट जोन के बीच खेला जा रहा है।
दूसरे दिन का खेल खत्म होने तक नॉर्थ जोन ने दूसरी पारी में साउथ जोन पर 54 रन की लीड बना ली। पहले दिन नॉर्थ जोन ने 198 रन बनाए थे। जवाब में साउथ जोन 195 रन ढेर हो गई।
वहीं, दूसरे सेमीफाइनल में सेंट्रल जोन दूसरे दिन 128 रन पर ऑलआउट हो गई। वेस्ट जोन ने पहले दिन 220 रन बनाए थे। अब वेस्ट जोन ने दूसरी पारी में 3 विकेट खो कर 149 रन बना लिए है।
SF-1: साउथ जोन की पहली पारी में मिडिल ऑर्डर फेल
बेंगलुरु के एम चिन्नास्वामी स्टेडियम में साउथ और नॉर्थ जोन के बीच सेमीफाइनल मुकाबला खेला जा रहा है। पहले दिन नॉर्थ जोन 198 रन पर ऑलआउट हो गई। दूसरे दिन साउथ जोन की टीम भी 195 रन ही बना सकी। टीम से मयंक अगरवाल ने 76 और तिलक वर्मा ने 46 रन बनाए। 
उनके अलावा बाकी बैटर्स कुछ खास नहीं कर सके। साई सुदर्शन 9, रविकुमार समर्थ 1, हनुमा विहारी 0, रिकी भुई 0, वॉशिंगटन सुंदर 12, साई किशोर 21, केवी श्रीकांत 0 और विजय कुमार वैशाख 2 रन बनाकर आउट हुए। 
नॉर्थ जोन दूसरे ही दिन अपनी दूसरी पारी शुरू कर दी। प्रशांत चोपड़ा 19 और ध्रुव शोरे 5 रन बनाकर आउट हुए। अंकित कलसी 21 और प्रभसिमरन सिंह 6 रन बनाकर नॉटआउट रहे। टीम ने 51 रन पर 2 विकेट गंवा दिए, उनकी कुल बढ़त 54 रन की हो चुकी है। 
SF-2: वेस्ट जोन ने की शानदार गेंदबाजी
अलुर क्रिकेट ग्राउंड पर वेस्ट और सेंट्रल जोन के बीच दूसरा सेमीफाइनल जारी है। दूसरे दिन वेस्ट जोन की टीम 220 रन पर ऑलआउट हो गई। शिवम मावी ने 6 विकेट लिए।
सेंट्रल जोन ने अपनी पारी शुरू की, लेकिन टीम 128 रन ही बना सकी। टीम से ध्रुव जुरेल 46 और रिंकू सिंह 48 रन बना सके। बाकी बैटर्स कुछ खास नहीं कर सके। ओपनर विवेक सिंह 2, हिमांशु मंत्री 4, अमरदीप खरे 4, उपेंद्र यादव 5, सारांश जैन 3, सौरभ कुमार 2, शिवम मावी 1 और आवेश खान 0 रन बनाकर आउट हुए। वेस्ट जोन से अर्जन नागवासवाला ने 5, चिंतन गाजा ने 2 और अतित सेठ ने 3 विकेट लिए। 
वेस्ट जोन की स्थिति मजबूत 
वेस्ट जोन दूसरे ही दिन अपनी दूसरी पारी शुरू कर दी। टीम से पृथ्वी शॉ 25 और कप्तान प्रियांक पांचाल 15 रन बनाकर आउट हुए। सूर्यकुमार यादव ने 52 रन बनाए। दिन का खेल खत्म होने तक चेतेश्वर पुजारा 50 और सरफराज खान 6 रन बनाकर नॉटआउट रहे। टीम ने 3 विकेट पर 149 रन बना लिए, उनकी कुल बढ़त 241 रन की हो चुकी है।
पहले दिन शिवम मावी को मिले 4 विकेट 
दलीप ट्रॉफी के सेमीफाइनल मुकाबले बुधवार से शुरू हुए। वेस्ट जोन की टीम ने पहले दिन का खेल खत्म होने तक 8 विकेट पर 216 रन बनाए। शिवम मावी ने 4 विकेट लिए। वहीं दूसरे सेमीफाइनल में नॉर्थ जोन की टीम 198 रन पर ऑलआउट हो गई। पूरी खबर पढ़ने के लिए यहां क्लिक करें...
